Ausztráliában halt meg Maggie, a korábbi rekorder.
A 30 éves ausztrál kelpie – mely az európai kutyakedvelők számára talán a legismeretlenebb ausztrál pásztorkutya fajta – 8 hetes korában került gazdájához. A világ legöregebb kutyájának tartott eb tavaly lett a nemzetközi sajtó sztárja, bár életkorát megkérdőjelezték, ugyanis nem voltak hivatalos állatorvosi papírjai.
Maggie már az örök vadászmezőkön pihen
Maggie halálhírét a kutyus gazdája, egy helyi tejtermelő közölte a médiával.
A világ legidősebb élő kutyája hivatalos Guinness-rekordot 1939-ig tartotta az akkor elpusztult, 29 éves Bluey nevű ausztrál pásztorkutya. Azóta nem sikerült igazoltan matuzsálemi korú kutyust regisztrálni, mert hiányosak voltak az igazoló dokumentumok.
Mint korábban mi is megírtuk, a Sárrétudvariban lévő Sárréti Pegazus Lovardában él egy sakál-farkas-husky-kertaljai szerű keverék kutya (fő képünkön), Buksi. A 26 éves kedvenc könnyen a világ legidősebb kutyája lehet – ha minden állatorvosi okmány és oltási könyv rendben találtatik.